**מודעה**

**תאגיד הבריאות ליד המרכז הרפואי תל אביב**

**מכרז פומבי מס' 107.2021 לרכישת ואספקת גופי תאורה**

1. תאגיד הבריאות של המרכז הרפואי תל אביב (להלן: המזמינה) מבקשת הצעות ואספקת גופי תאורה עבור פרויקט הרחבת המיון במרכז הרפואי תל אביב (להלן: הציוד), הכל כמפורט במסמכי המכרז.

 לקבלת מסמכי המכרז יש לשלוח מייל לכתובת: michraz@tlvmc.gov.il עם פירוט של פרטי המתעניין ומייל חוזר ישלח עם המסמכים.

1. במכרז יבחרו עד שני זוכים, כמפורט במכרז. המזמינה אינה מתחייבת לקבל את ההצעה הזולה ביותר, או כל הצעה שהיא. המזמינה רשאית לבטל או להרחיב או לצמצם את היקף המכרז, או לפצל את ההזמנה בין שני זוכים בגלל סיבות תקציביות ו/או מנהליות ו/או ארגוניות ו/או אחרות, לפי שיקול דעתה.
2. אך ורק מציע הממלא במועד הגשת ההצעות במכרז אחר כל התנאים המפורטים להלן, יהא זכאי להשתתף במכרז: (1) הוא בעל תו תקן ישראלי לאבטחת איכות 9001:2015 עבור אספקה או ייצור של גופי תאורה, תקף ליום הגשת ההצעות במכרז. (2) בכל אחת מהשנים 2016, 2017, 2018, 2019, 2020 מכר בכל שנה גופי תאורה מהסוג כמפורט במכרז (3) בכל אחת מהשנים 2019, 2020 מכר בכל שנה ציוד יעודי מהסוג כמפורט במכרז בהיקף של 4,000,000 ₪ כל שנה (לא כולל מע"מ). (4) המציע מעסיק לפחות שני עובדים שכירים בעלי הכשרה טכנית (חשמלאי, טכנאי אלקטרוניקה) בעלי ניסיון מוכח של 3 שנים בציוד תאורה. (5) למציע אישור רשויות מע"מ בדבר היות המציע עוסק מורשה. (6) כל האישורים הנדרשים לפי חוק עסקאות גופים ציבוריים, התשל"ו-1976.
3. המציע יצרף להצעתו ערבות בנקאית אוטונומית ו/או ערבות של חברת ביטוח הפועלת כדין בישראל, על סך של 5% מהצעת המציע כולל מע"מ בנוסח כמפורט במסמכי המכרז. הערבות תהיה צמודה למדד המחירים לצרכן ותהיה בתוקף 120 יום מהמועד האחרון להגשת ההצעות. לפי דרישת המזמינה יוארך תוקף הערבות הבנקאית לתקופה נוספת כפי הנדרש על ידי המזמינה.
4. ההוראות והתנאים הכלולים בחוברת המכרז, הם חלק בלתי נפרד מתנאי המכרז.
5. בכפוף לתנאי המכרז, המכרז יתנהל בשלבים, כאשר במסגרת השלב התחרותי המזמינה תנהל מו"מ עם המציעים או מי מהם, בטרם קביעת הצעה זוכה.
6. כנס ספקים יתקיים ביום 20.1.2021 בשעה 10:00 נקודת המפגש ב-במשרדי אגף תשתית בינוי ואחזקה ברחוב ויצמן 6 בבנין החניון הדרומי, קומה 1-.

. השתתפות בכנס ספקים חובה. מציע שלא ישתתף בכנס ספקים, הצעתו עלולה להיפסל והכל לפי שיקול דעתה של המזמינה.

1. המועד האחרון להכנסת ההצעות לתיבת המכרזים נקבע ל- 2.2.2021 בשעה 12:00.